**Приложение № 2**

към чл. 22, ал. 1 от Наредбата за обхвата и методологията за извършване на оценка на въздействието

|  |  |
| --- | --- |
| **Резюме на цялостната предварителна оценка на въздействието** | |
| **Наименование на акта:** Закон за маслодайната роза | **Период на извършване на оценката:**  01.05.-31.08. 2018 г. |
| **Водеща институция:** Министерство на земеделието, храните и горите | **От какво ниво възниква необходимостта от предприемане на действието?**  Липса на законодателство на национално ниво.  *(национално, европейско, международно)* |
| **Други организации, участвали в извършването на оценката:**  Изпълнителната агенция по сортоизпитване, апробация и семеконтрол  *(Посочете организациите, които са участвали и/или са съдействали за извършването на оценката)* | **Информация за контакт:**  Дафинка Грозданова  тел.+359 2 985 11 210;  ел. поща: [dgrozdanova@mzh.government.bg](mailto:dgrozdanova@mzh.government.bg)  Бистра Павловска  тел. +359 2 870 03 75  ел. поща: [bistra.pavlovska@iasas.government.bg](mailto:bistra.pavlovska@iasas.government.bg)  *(име, телефон, е-поща)* |
| **1. РЕЗЮМЕ И ВАРИАНТИ НА ДЕЙСТВИЕ** | |
| **Какъв е проблемът, който трябва да се реши? Защо е необходимо действие от страна на правителството/държавата?**  Българско розово масло е добре познато на международните пазари, където се изнася от 1820 г. до днес, не само за пазарите на страните от ЕС, но и за САЩ, Австралия, Япония, Средния Изток и др. Първият закон, с който се регулира розопроизводството в България е Закона за подпомагане на розопроизводството и Наредбата-закон за уреждане на производството и продажбата на розово масло, приети през 1937 г.  Предложението за приемане на приложения акт произтича от необходимостта, да се регулира сектора на розопроизводството и розопреработването в България след 1999 година до сега, където в розопроизводството и розопреработването настъпват значителни промени, следвайки основните принципи на трансформация на пазарната икономика.  До края на 1989 година всички производствени и преработвателни мощности са държавна собственост, износът на розово масло е държавен монопол, а преобладаващата част от земята с насаждения от маслодайна роза са кооперативна собственост. След извършената промяна на собствеността, както върху земята, така и върху преработващите предприятия, профилът на розопроизводителната промишленост се променя, като нараства търсенето в страната. Масовото създаване на насаждения от различни видове рози с различни стопански качества през последните години и свръхпроизводството на розов цвят, който не може да бъде обработен технологично в съществуващите обекти за преработка налагат настоящата законодателна инициатива.  Към момента създаването на насажденията от маслодайна роза и различните етапи от производството на продукти, хранителни или козметични, в които се влагат съставки, получени от преработката на розов цвят се контролират от Изпълнителната агенция по семепроизводство, апробация и семеконтрол, Българската агенция по безопасност на храните и Министерството на здравеопазването. На практика не са уредени координацията и взаимодействието между компетентните контролни органи на национално и регионално ниво. Частично регламентирано в Закона за посевния и посадъчния материал е производство на посадъчен материал от маслодайна роза и производството на продукта със защитено географско указание „БЪЛГАРСКО РОЗОВО МАСЛО“ (BULGARSKO ROZOVO MASLO) съгласно Закона за общата организация на пазарите на земеделски продукти на Европейския съюз и Регламент за изпълнение (ЕС) № 1020/2014 на Комисията от 25 септември 2014 г. за вписване на наименование в регистъра на защитените наименования за произход и защитените географски указания [Българско розово масло (Bulgarsko rozovo maslo)(ЗГУ)] (ОВ, L 283 от 2014г.). Към настоящия момент **не съществува** изградена европейска и функционираща национална **правна рамка**, чрез която да се:   1. Оптимизира производството, етикетирането и контрола на продукта със защитено географско указание „Българско розово масло“(Bulgarsko rozovo maslo) по реда на Закона за общата организация на пазарите на земеделски продукти на Европейския съюз (ЗПООПЗПЕС); 2. Регламентира и да са оптимизира контрола по цялата дейност на производство, опаковане, етикетиране и контрол на продуктите от маслодайна роза **различни** от производство, етикетиране и контрол на продукта със защитено географско указание „Българско розово масло“(Bulgarsko rozovo maslo) по реда на Закона за общата организация на пазарите на земеделски продукти на Европейския съюз (ЗПООПЗПЕС); 3. Разграничат и определят компетенциите и функциите на отделните органи осъществяващи политиката и контрола, както взаимодействието и координацията на местната и централната власт. 4. Определят санкции за лицата извършващи нарушения свързани с отделните елементи от производствената и преработвателната верига на маслодайната роза в страната.   *(Опишете проблема или въпросите, които обосновават действие от страна на държавата)* | |
| **Какви са целите на предлаганото решение?**  Общата цел на закона е да осигури прилагането на единна национална правна рамка за производството и преработката на маслодайна роза, която да регулира един непрекъснат процес на производство и гарантиране качество на продукта розово масло, който е знаков за Р България и постигане на пълна проследимост и прозрачност по цялата верига на производство и преработка на маслодайна роза в страната.  Специфичните цели на закона е да гарантират:   1. Постигането на устойчивост в производството на розово масло и продукти от маслодайна роза при запазване на лидерските позиции на качество на Българското розово масло на международните пазари. 2. Предлагане на висококачествени продукти от маслодайна роза произведени със суровина от България на международните пазари; 3. Задоволяване производствените мощности на индустрията със суровина от маслодайна роза както и разширяване на пазарната ниша за българските продукти от маслодайна роза, които са известни в цял свят със своето ненадминато качество. 4. Създаването на правна регулация в производството и преработването на маслодайна роза, с което да се изгради единен и уеднаквен контрол и да не се допусне заобикаляне на съществуващите частичните разпоредби както от страна производители по отношение на посадъчния материал, така и от преработвателите на маслодайна роза, които прилагат различни производствени практики и изисквания в зависимост от вида на произвежданите от тях продукти. 5. Пълно проследяване на отделите елементи от производството до получаването на крайните продукти от преработката на маслодайната роза. 6. Предоставяне на възможност за регламентиране взаимоотношенията между производители и преработватели на маслодайна роза. 7. За регламентирано използването на добри земеделски и преработвателни   практики чрез научно обслужване на Института по розата и етерично маслените култури.   1. Въвеждане на определен и ред за разкриване на пунктове на преработвателите на маслодайна роза за изкупуване на цвят от маслодайна роза чрез сътрудничеството и отговорностите на местната власт.   Реализирането на специфичната цел на закона е свързана с поставянето и реализирането на поредица от оперативни цели чрез:   1. Създаване на единна и обща рамка по цялата производствена верига от отглеждане до преработката на маслодайна роза, като се идентифицират всички елементи както по-отделно така и в тяхната цялост за да се обхване целият процес от първичното производство до преработката и етикетирането на получените продукти; 2. Ясно определяне на компетенциите и функциите на отделните компетентни органи осъществяващи политиката и контролните органи осъществяващи контрола от първичното производство включително и всички етапи на преработка до получаването на крайните продукти от маслодайна роза; 3. Взаимодействието и координацията между отделните контролни органи на национално ниво и местно ниво; 4. Прилагането на унифицирани процедури при извършването на контрол, с което ще се постигне гарантиране на качеството на произвежданите продукти от маслодайна роза различни от производство, етикетиране и контрол на продукта със защитено географско указание „Българско розово масло“(Bulgarsko rozovo maslo) по реда на Закона за общата организация на пазарите на земеделски продукти на Европейския съюз (ЗПООПЗПЕС); 5. Ясно определени пропорционални и възпиращи санкции за лицата, извършващи нарушения свързани с отделните елементи от производствената и преработвателната верига на маслодайната роза. 6. Облекчаване на административната тежест към бизнеса чрез създаване на единна, общоприложима правна рамка и поддържането на национален публичен регистър на производители и преработватели на маслодайна роза.   *(Посочете какво цели да постигне новото предложение или предлаганата нова уредба. Какъв ефект би имала тя и спрямо кого?)* | |
| **Какви варианти за решаване на проблема са били изследвани, включително алтернативи на въвеждането на нова правна уредба?** Вариант 1: Без действие Неприемането на закона за маслодайната роза, ще доведе до продължаване на действащата ситуация в сектора, като ще липсва правна рамка за унифициран, единен и цялостен контрол на производството, изкупуването и преработката на цвят от маслодайна роза и получените продукти. Всяко физическо или юридическо лице ще може да произвежда продукти от маслодайна роза по различни правила, технологично производство и прилагане на индивидуално нерегламентирано етикетиране, с което няма да има възможност за проследяване на получените продукти от маслодайна роза, те ще бъдат с недоказан произход и качество. Няма да има правно основание за координацията и взаимодействието между компетентните органи на национално ниво и отделните контролни органи в страната. Няма да има правно основание за налагане на санкции на лицата извършващи нарушения свързани с отделните елементи от производствената верига. Няма да има ясно посочени правила за извършването на контрол на насажденията с маслодайна роза, преработката и получаването на продукти от маслодайна роза. Няма да се извършва никакъв контрол на качеството на продуктите от маслодайна роза и регулиране на производството на продукти от маслодайна роза. Поради липсата на правно основание, ще бъде възпрепятствана разпознаваемостта на продуктите получени при преработката на цвят от маслодайна роза със суровини произведени в България. Няма да има правно основание за предлагане на високо качество на произвежданите продукти от маслодайна роза различни от защитеното географско указание „Българско розово масло“ (Bulgarsko rozovo maslo). Няма да има правно основание за извършване на контрол върху проследимостта и прозрачността на производството на продукти от маслодайна роза. Конкурентоспособността на българското розово масло може да бъде компрометирана от липсата на единни и ясно дефинирани контролни процедури. Няма да има правно основание за контрол върху изкупуването и преработката на цвят от маслодайна роза и контрол върху получените продукти от маслодайна роза. Няма да има правно основание на условията за създаване и отглеждане на насаждения от маслодайна роза и производство на сертифициран посадъчен материал от маслодайна роза. Няма да има правно основание за правила на производство, етикетиране и контрол на продуктите получени от преработката на цвят от маслодайна роза. Няма да има правно основание за ясно разграничаване на производството, етикетирането и контрола на продукта със защитено географско указание (ЗГУ)„Българско розово масло“(Bulgarsko rozovo maslo) от продуктите от маслодайна роза различни от ЗГУ. Няма да има правно основание за извършването на регистрацията и контрол на обектите за преработване на маслодайна роза. Ще продължат да съществуват предпоставки за заобикаляне на разпоредбите, които затрудняват официалния контрол при проследяването на всички елементите от производствения процес. Запазва се състоянието, при което липсват законови разпоредби регламентиращи производството и преработването на маслодайна роза в България. Липсата на единни насоки за това как да се осъществява административно сътрудничество и да се постигне високо равнище на прозрачност ще доведе до непоследователност и неефективност на усилията от страна на националните органи и при сътрудничеството между тях. В резултат на това на компетентните органи, не се предоставя пълен набор от данни, предназначени да осигурят отчетност, стабилност и ефективност на дейностите по прилагане. Няма да се създаде една обща рамка, която да регламентира равнопоставеност и прозрачност на изискванията към производители и преработватели на маслодайна роза както и да се постигне разграничение на компетенциите и функциите на компетентните администрации и контролни органи на местната и централна власт, осъществяващи политиката и контрола. Остават не уредени отделни въпроси, свързани с взаимодействието и координацията между компетентните органи на национално ниво като ще продължат да съществуват предпоставки за заобикаляне на разпоредбите, които затрудняват контрола при проследяването на отделните елементи от производствения и преработвателния процес на маслодайната роза. Няма да има ясно дефинирани по размер и пропорционални на нарушението санкции за лицата, извършващи нарушения, свързани с отделните елементи на производството и преработката на маслодайна роза. Конкурентоспособността на българското розово масло и суровината за продуктите от маслодайна роза може да бъде компрометирана от липсата на единни и ясно дефинирани контролни процедури. Няма да могат да се прилагат адекватни национални мерки по Регламент за изпълнение (ЕС) № 1020/2014 на Комисията от 25 септември 2014 г. за вписване на наименование в регистъра на защитените наименования за произход и защитените географски указания [Българско розово масло (Bulgarsko rozovo maslo)(ЗГУ)] (ОВ, L 283 от 2014г.).  С неприемането на Закона за маслодайната роза, Ще продължи да съществува настоящата ситуация в която:   1. Няма да има една обща рамка, която да регламентирани правата и задълженията към производителите и преработвателите на маслодайна роза; 2. В националното законодателство няма да са разграничени ясно компетенциите и функциите на компетентните и контролни органи на централна и местната власт, осъществяващи политиката и контрола; 3. Няма да са уредени отделни въпроси, свързани с взаимодействието и координацията между компетентните органи на национално и местно ниво; 4. Ще продължат да съществуват предпоставки за заобикаляне на разпоредбите, които затрудняват контрола при проследяването на елементите от производствения и преработвателния процес на маслодайната роза; 5. Няма да има ясно дефинирани, подходящи по размер и възпиращи санкции за лицата, извършващи нарушения, свързани с отделните елементи на производството и преработката на маслодайна роза; 6. Конкурентоспособността на българското розово масло, суровината и продуктите от маслодайна роза може да бъде компрометирана поради липсата на единни и ясно дефинирани контролни процедури; 7. Няма да могат да се прилагат национални мерки по Регламент за изпълнение (ЕС) № 1020/2014 на Комисията от 25 септември 2014 г. за вписване на наименование в регистъра на защитените наименования за произход и защитените географски указания [Българско розово масло (Bulgarsko rozovo maslo)(ЗГУ)] (ОВ, L 283 от 2014г.). Няма да бъде възможно дефиниране ясна правна рамка по отношение на биологично произведените продукти от маслодайна роза. 8. Няма да има ясно посочени правила за извършването на контрол на насажденията с маслодайна роза, преработката и получаването на продукти от маслодайна роза. 9. Няма да има извършване на контрол върху проследимостта и прозрачността на производството на продукти от маслодайна роза. 10. Няма да има правно основание за разпознаваемост на продуктите получени при преработката на маслодайна роза със суровини произведени в България.; 11. Няма да има правно основание за гарантиране качество на произвежданите продукти от маслодайна роза различни от производство, етикетиране и контрол на продукта със защитено географско указание „Българско розово масло“(Bulgarsko rozovo maslo) по реда на Закона за общата организация на пазарите на земеделски продукти на Европейския съюз (ЗПООПЗПЕС); 12. Няма да има правно основание за ясно разграничаване на производство, етикетиране и контрол на продукта със защитено географско указание „Българско розово масло“ (Bulgarsko rozovo maslo) по реда на Закона за общата организация на пазарите на земеделски продукти на Европейския съюз (ЗПООПЗПЕС) и контрола продуктите от маслодайна роза различни от ЗГУ. ; 13. Няма да има правно основание за извършването на регистрацията и контрол на обектите за преработка на маслодайна роза, като всяко физическо или юридическо лице ще може да произвежда продукти от маслодайна роза по различни правила и критерии и продуктите от маслодайна роза ще бъдат с неясен произход за качество.  Вариант 2: Актуализация на съществуващата частична нормативна уредба С алтернативния вариант за частична актуализация не се регламентира в достатъчна степен основанията, обуславящи необходимост от прилагането на единен подход и постигане на координиран контрол за съответствие с изискванията на българското законодателство. Може да възникнат процедурни затруднения в случай на бъдещи адаптации на национално ниво или на ниво законодателство на ЕС поради промени в свързани с модернизиране и интегриране на системата за контрол в държавите членки. Цялостното преразглеждане на всички вертикални закони, и национални мерки по регламенти, свързани с производство на посевен и посадъчен материал от маслодайна роза, регистриране на преработвателните предприятия за производство на продукти от маслодайна роза и защитеното географско указание)„Българско розово масло“(Bulgarsko rozovo maslo). Това ще предизвика изготвяне на отделни законопроекти, което ще затрудни прилагането на единния подход и постигането на координиран контрол с изискванията на национално ниво. По своята същност с алтернативният вариант се постигне целта само за определяне правомощията на контролните органи в процеса на производството и преработка на маслодайна роза в страната.  Проектът на Закон за маслодайната роза не предвижда създаване на нови органи на администрацията и предполага използването на наличния капацитет на следните администрации Министерство на земеделието, храните и горите (МЗХГ) и второстепенните разпоредители с бюджет към министъра на земеделието, храните и горите - Изпълнителна агенция по сортоизпитване, апробация и семеконтрол (ИАСАС), Българска агенция по безопасност на храните (БАБХ) и Областните дирекции по „Земеделие“. Изброените държавни ведомства към момента осъществяват частичен и фрагментиран контрол на елементите на производствената и преработвателната верига на маслодайна роза. Регламентираните в законопроекта регистрационни и регулаторни режими не съществуват към момента, като в тази връзка не са изградени и не се поддържат национални публични регистри, в които да са внедрени съответни административни процеси, свързани с поддържането и използването на регистрите. Специалните закони не съдържат разпоредбите свързани с осъществяване на управлението производствената и преработвателната верига на маслодайна роза и не могат да се систематизират в един общ Закон за маслодайна роза. Някои от тях ще бъдат изменени съгласно предвиденото в преходните и заключителните разпоредби на проекта, което касае единствено създаване на връзка с настоящия проект на закон и систематизиране на изискванията съгласно Закона за устройство на територията в процедурите по регистрация на обекти. Предвижда се регистрация на всички обекти за преработка на маслодайна роза, както и въвеждането на процедура за регистрация при създаването на новият национален публичен регистър. Предвидените санкции са ефективни, съответни на нарушението и разубеждаващи.  С приемането на алтернативен вариант ще се постигнат частични резултати като:   1. Контрол само в процеса на производство, етикетиране и контрол на продукта със защитено географско указание „Българско розово масло“(Bulgarsko rozovo maslo) по реда на Закона за общата организация на пазарите на земеделски продукти на Европейския съюз (ЗПООПЗПЕС); 2. Няма да има проследяване и прозрачност при производството и преработката маслодайна роза, и получаването на продукти от маслодайна роза различни от защитено географско указание „Българско розово масло“(Bulgarsko rozovo maslo). 3. Ще се изготвят отделни законопроекти, което ще затрудни прилагането на единен подход и постигане на координиран контрол за съответствие с изискванията на национално ниво;  Вариант 3: Приемане на Закон за маслодайната роза С приемането на този вариант ще се създаде една обща единна правна рамка, която да регламентира същността на всички елементи на производствения процес на българско розово масло и съпътстващи продукти. Въвеждането на обща единна правна рамка ще способства за повече предвидимост и намаляване на административната тежест към производители и преработватели на маслодайна роза. Това ще доведе до разграничаване на компетенциите и функциите на отделните органи, осъществяващи политиката и контрол на процеса на производство на българско розово масло и продуктите от маслодайна роза. Ще се осигури и взаимодействието и координацията между контролните органи на национално и местно ниво. Добрите агрономически практики ще станат задължителен елемент от производството на маслодайна роза то, както и запазването на качеството на българското розово масло чрез използване само на сертифициран посадъчен материал за при създаване на нови насаждения с маслодайна роза в страната. Със законопроекта се предвижда създаването национален регистър на производители и преработватели на маслодайна роза, което ще „изсветли“ сектора и ще въведе облекчения за малките и микро производители на маслодайна роза. Като цяло в процеса на производството и преработването на маслодайна роза ще се създадат условия за проследимост и прозрачност като гаранция за получаването на продукти от маслодайна роза произведени в България с високо качество. С въвеждането на изискване за сключване на договори между регистрирани производители и преработватели на маслодайна роза при изкупуването на розовия цвят, се цели подобряване на пазарната среда и взаимоотношенията между тях. С прилагането на унифицирани процедури при осъществяването на контрол, ще се постигне по-голяма сигурност на участниците в процеса на производство и преработка на маслодайна роза. Ще се определят подходящи и възпиращи по размер санкции за лицата, извършващи нарушения, свързани с отделните елементи на производствения и преработвателния процес и ще се създаде правно основание за издаване на индивидуални административни актове и нормативни актове във връзка с извършването на специфични съвместни дейности, на компетентните и контролните органи. Няма да се допуснат процедурни нарушения в случай на възникване на бъдещи изменения или адаптации на националното или европейско законодателство поради достиженията на правото на ЕС.  Наличието на хармонизирана национална законодателна рамка за управление на организирането и осъществяването на контрол по цялата верига на производство и преработка на маслодайна роза е необходимо, за да се гарантира еднаквото прилагане на правилата в сектора както и за ефективното функциониране на вътрешния и международния пазар.  Ефективното функциониране на системата за контрол на България е от първостепенно значение както за износа така и за вътреобщностна търговия в ЕС от Р България. Бизнес операторите в България, също ще бъдат положително засегнати от промените, които са насочени към подобряване на ефективността на системата за контрол като цяло, контрола по вноса и координацията между компетентните институции на национално ниво.  Включват се някои важни принципи, които понастоящем са недостатъчно използвани от компетентните органи или се прилагат съгласно различаващи се практики между тях. Предвижда се контрола при производството и преработването на маслодайна роза да се извършва планово и извънпланово. Плановият контрол се извършва по предварително изготвена план-програма, като честотата на проверките е съобразена с предварително изготвена оценка на риска от Центъра за оценка по хранителната верига, към МЗХГ, по заложените критерии за проверка. Извънплановият контрол включва проверките по сигнали и жалби на граждани, и към него се причисляват и извънредните проверки при кризисни ситуации, както и нарушения по време на производството и/или преработката на маслодайна роза. Извънплановите проверки могат да бъдат и целеви при наличието на сигнали за идентично нарушение на законодателството. При осъществяване на контрол по производството и преработване на маслодайна роза се спазват принципите на законност, независимост, обективност, безпристрастност, прозрачност, толерантност и защита правата на заинтересованите страни. С оглед неговото изпълнение се следват принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. По отношение извършването на контрола свързан с производството и преработването на маслодайна роза разходи следва да се има предвид, че контролните органи могат да събират такси или налози, за да покриват разходите, при извършването на контрол предвидени в нормативен акт, разработен в съответствие с Методиката за определяне на разходоориентиран размер на таксите по чл.7а от Закона за ограничаване на административното регулиране и административния контрол върху стопанската дейност и разходването им. Във връзка посочени в други приложими актове на Европейския съюз или национално законодателство, извън случаите в които разходите за контрол са за сметка на бизнес операторите, законопроектът предвижда необходимите средства за покриване на разходите при извършване на контрол производството и преработването на маслодайна роза, да се осигуряват от държавния бюджет в бюджетите на съответните администрации. Това е определено в Закона за публичните финанси, тъй като за бюджетите на разпоредители с бюджет по държавния бюджет важат едни и същи правила за всички етапи на бюджетния процес. Планирането на всички необходими средства за извършването на дейностите по контрол от бюджетните организации, следва да се осъществява в хода на бюджетната процедура по общо приложим ред, регламентирани със Закона за публичните финанси, а не чрез въвеждането на законово изискване за тяхното приоритетно финансиране. Съгласно чл. 2 от Закона за публичните финанси с друг закон не може да се създава уредба на материята, предмет на Закона за публичните финанси, която да се отклонява от принципите и правилата, определени в закона за публичните финанси, а определянето на целеви характер на бюджетните приходи противоречи на основен принцип, заложен в чл. 17, ал. 1 от Закона за публичните финанси - постъпленията не са целеви и служат за покриване на плащанията. В тази връзка всички средства, необходими за обезпечаване на дейностите по контрол на производството и преработването на маслодайна роза, възложени на съответните бюджетни организации, следва да бъдат планирани и разчетени по техните бюджети. С приемането на закона за маслодайната роза ще постигнат следните резултати:   1. Ще се създаде една обща рамка, която да регламентира същността на всички елементи на производствения процес на българско розово масло и съпътстващите процеса на неговото производство продукти; 2. Единната правна рамка ще способства за повече предвидимост, прозрачност, проследимост на производството цвят от маслодайна роза от производителите и получаването на продукти от маслодайна роза; 3. Ще се разграничат ясно компетенциите и функциите на отделните органи, осъществяващи политиката и контрол в процеса на производство на „БЪЛГАРСКО РОЗОВО МАСЛО“ (BULGARSKO ROZOVO MASLO) и продуктите от маслодайна роза **различни от тези на производство, етикетиране и контрол на продукта със защитено географско указание „Българско розово масло“(Bulgarsko rozovo maslo**) по реда на Закона за общата организация на пазарите на земеделски продукти на Европейския съюз (ЗПООПЗПЕС); 4. Ще се осигури и подобри взаимодействието и координацията между контролните органи на национално и местно ниво, което ще улесни изпълнението на контрола и прозрачността; 5. Добрите земеделски и производствени практики ще станат задължителен елемент от производството на маслодайна роза и ще гарантират получаването на висококачествени продукти от маслодайна роза; 6. Ще се гарантира достъп на производителите на розов цвят от маслодайна роза до научно обслужване и иновации; 7. Ще се гарантира запазването на качеството на българското розово масло чрез използване само на сертифициран посадъчен материал при създаване на новите насаждения от маслодайна роза; 8. Ще се създаде публичен регистър на производители и преработватели на маслодайна роза, което ще „изсветли“ сектора и ще облекчи малките и микро производители на маслодайна роза. 9. Ще се създадат условия за проследимост и прозрачност при производството, изкупуването и преработката на розовия цвят; 10. Ще се въведе изискване за сключване на договори за изкупуване на цвят от маслодайна роза между производители и преработватели на маслодайна роза, с което ще се подобри пазарната среда и гарантира проследимостта на произведената суровина и получените продукти от маслодайна роза; 11. Ще се гарантира прилагането на унифицирани процедури при осъществяването на контрол, с което ще се постигне по-голяма сигурност на участниците в процеса в процеса на производство и преработка на маслодайна роза; 12. Ще се определят подходящи и възпиращи по размер санкции за лицата, извършващи нарушения, свързани с отделните елементи на производствения процес; 13. Ще се създаде правно основание за издаване на индивидуални административни актове и нормативни актове във връзка с извършването на специфични съвместни дейности, одити, инспекции в производството и преработването на маслодайна роза. 14. Ще се избегнат процедурни нарушения в случай на възникване на бъдещи изменения или адаптации на националното или европейско законодателство поради достиженията на правото на ЕС;   **Препоръчваме вариант № 3, тъй като с него се постигат описаните по-горе цели и желани ефекти.**  В резултат на изложената по-горе информация и направеното сравнение на вариантите за действие, препоръчваме да бъде вариант приет проект на Закон за маслодайната роза с основната цел осигуряване прилагането на единна, национална правна рамка за производството и преработката на маслодайна роза като един непрекъснат процес. По своята същност със законът се създава хоризонтална рамка, с която се систематизира нормативната уредба на управлението и контрола на процеса на производство на маслодайна роза и получените от преработката й продукти като: българско розово масло, розов конкрет, розово абсолю и други продукти. По искане на заинтересованите икономически субекти се въвежда изискване за използване само на сертифициран материал за създаване и обновяване на насажденията, достъп до научно обслужване, единен регистър на участниците в процеса и регистрация на обектите (розоварните), в които се преработва маслодайна роза. С това се цели устойчиво развитие на сектора и запазване на качеството на българските продукти получени със суровина от маслодайна роза в Р България.  Определят се подходящи и възпиращи по размер санкции с общ характер. Те целят подобряване на ефективността и ефикасността на контрола при производството и преработката на маслодайна роза, което е необходимо условие за гарантиране качеството на продукти от маслодайна роза с произход от България.  В резултат от приемането на проектозакона не се очакват негативни въздействия в икономическата, социална, аграрна и екологична сфера.  С влизането в сила на закона се очаква да се улесни следващото адаптиране на законодателството следвайки примера на ЕС за създаването на единна правна рамка.  *(Посочете изследваните варианти, включително алтернативи на предприемането на нормативна промяна. Опишете накратко потенциалните рискове, свързани с вариантите, каква е вероятността те да настъпят и техния ефект, ако настъпят. Обосновете препоръчания вариант на действие. Повече информация добавете в резюмето на препоръчания вариант с данни.)* | |

|  |  |  |  |  |  |
| --- | --- | --- | --- | --- | --- |
| **2. РЕЗЮМЕ НА ПРЕПОРЪЧАНИЯ ВАРИАНТ С ДОКАЗАТЕЛСТВА И ДАННИ** | | | | | |
| **Вариант на действие** | **Общи годишни разходи** | | | **Общи годишни ползи** | |
| *(Опишете качествено и количествено всички значителни разходи и ползи на годишна база. Използвайте приблизителни цифри и диапазони, когато е  по-приложимо. Обърнете особено внимание на икономическите и социалните разходи и на разходите за околната среда. Задължително включете паричен израз на разходите и ползите (в лева).* | | | | |
| **Вариант 1:Без действие** | При този вариант на действие съществуващата ситуация в сектора ще се запази няма да има развитие и оптимизация, а непредприемането на действия за промяна на обществените отношения в тази област ще задълбочи съществуващите проблеми. За публичните институции, земеделските стопани и за другите субекти няма идентифицирани положителни въздействия от запазването на статуквото. | | | | |
| **Вариант 2:** Актуализация на съществуващата нормативна уредба | При този вариант ефектът от промените ще е частичен и няма да може да се постигне едновременно, тъй като отделните нормативни актове ще се актуализират в различни периоди от време и няма да може да се постигне желаното съответствие между тях. | | | | |
| **Вариант 3:** Приемане на Закон за маслодайната роза | Основният ефект от този вариант в перспектива е нарастване на благосъстоянието на земеделските стопани, подобряване на ситуация в аграрния отрасъл и икономиката на страната като цяло. Земеделските стопани ще могат в максимална степен да защитят правата си и да увеличат своите доходи при реализирането на произведеният розов цвят, който явява основен източник на финанси в стопанството. Публичните институции ще оптимизират начина си на работа и ще изпълняват задълженията си по- ефективно и в полза на обществените интереси.  **Ползи за публичните субекти**  Публичните институции ще оптимизират начина си на работа по отношение на производството на продукта със защитено географско наименование Българско розово масло (Bulgarsko rozovo maslo), и ще се създаде благоприятна среда за пълно проследяване на производството на розов цвят и продуктите от маслодайна роза, с цел прогнозиране и развитието на сектора и осъществяването на мониторингова програма за превенция и контрол.  **Ползи за земеделските стопани**  Създаване на условия земеделските стопани, сами да договарят условията на продажба на произведеният от тях розов цвят, чрез сключването на договори директно с розопреработвателите. Предоставяне на бърз и лесен достъп на земеделските производители за изкупуване на произведеният цвят от маслодайна, чрез организиране откриването на пунктове на розопреработвателите за изкупуване на розовия цвят, като по този начин се спестяват време и разходи на земеделските стопани.  **Ползи за други заинтересовани лица**  Собствениците на обекти за преработка на цвят от маслодайна роза и които не са земеделски стопани ще могат в максимална степен да защитят правата си и да увеличат своите доходи, като ще разполагат с по-голямо разнообразие от видове розов цвят и възможност за предлагане по-голямо разнообразие от продуктите от маслодайна роза на националния, европейския и/или на международните пазари. Също така на розопреработвателите се предоставя възможността сами да гарантират за произведените от тях продукти, които да бъдат индивидуално разпознаваеми при предлагането на розово масло, абсолю розов и конкрет розов на пазарите. За земеделските стопани, които отглеждат маслодайна роза, при създаването на насажденията от маслодайна роза, в разпоредбите на закона се предвижда използването на сертифициран посадъчен материал, който е чист от болести или неприятели и с които се гарантира високо качеството на произвежданата суровина – розов цвят. При производството на розов цвят контролът се осъществява съгласно действащите разпоредби на Закона за защита на растенията. Не се предвижда въвеждането на нови регулации при производството на розов цвят. С приемането на закона за маслодайната роза, единствената регулация която се предвижда е регистрирането на обектите за преработка на цвят от маслодайна роза, тъй като това е дейност която не се контролира от 1999 г. до настоящият момент. Приемането на закона ще осигури проследяване и прозрачност от създаването на насажденията с маслодайна роза до получаването на продуктите от преработката на розовия цвят.  **Екологични въздействия**  Изискването при създаването на новите насаждения от маслодайна роза да се използва само сертифициран посадъчен материал от маслодайна роза, води след себе си подобряване на екологичната инфраструктура вътре в стопанството на земеделският производител, като е намалява инфекциозният натиск и разпространението на болести и неприятели по маслодайната роза. Използването на сертифициран посадъчен материал в комбинация с прилагането на добрите агротехнически и производствени практики в дългосрочен план води до подобряване на екологичното равновесие на съответното стопанство и прилежащата територия около него. | | | | |
| Количествено и качествено измерение на всички значителни икономически и/или социални, и/или екологични въздействия най-малко за следващите три години, водещи до разходи, включително директни, за заинтересованите страни, за отделни икономически и социални сектори и/или групи предприятия – за една година, в левове и/или в други мерни единици, позволяващи съпоставяне за всеки от вариантите | | | | | |
| Съгласно чл. 28 от Наредбата за обхвата и методологията за извършване на оценка на въздействието при извършването на цялостната оценка на въздействието е използван анализ на разходите и ползите, който показва общият баланс на положителните и отрицателните последици включително и върху заинтересованите страни, които е вероятно да възникнат в определен период от време в следствие прилагането на нормативния акт или на част от него и мултикритериен анализ при едновременно оценяване на възможните варианти за действие съобразно различни по вид критерии. Използването на двата метода, позволяват да се направи обективна оценка на потенциалните въздействия, които се очакват върху всички заинтересовани страни от приемането на закона за маслодайната роза. | | | | | |
| **Вариант 1: Без действие** | При този вариант на действие съществуващата ситуация в сектора ще се запази няма да има развитие и оптимизация. Непредприемането на действия за промяна на обществените отношения в тази област ще задълбочи съществуващите проблеми. Розопроизводители и розопреработватели ще продължат да се сблъскват с определени трудности при защита на правата си и реализацията на инвестиционните си намерения в подобряване и/или разширяване на производството си. Съществуващото положение ще се запази, както:   1. Ще продължи да има липсващи или некоректни практики за производство и изкупуване и преработка на цвят от маслодайна роза, както и за начина на производство и етикетиране на продуктите получени от маслодайна роза и др. 2. Ще продължи използването на стандартен посадъчен материал от маслодайна роза, с което добивите на розов цвят ще бъдат ниски, респективно ще намалеят и доходите на земеделските стопани. Това ще се отрази върху качеството на произвежданите продукти от маслодайна роза. 3. Розопреработвателите ще търгуват произведените продукти на по-ниска цена на международните пазари. | | | | |
| **Вариант 2: Актуализация на съществуващата нормативна уредба** | Заложените обща и специфични цели ще бъдат постигнати частично и на отделни етапи в зависимост от момента на приемане на съответния нормативен акт. Не се очакват значителни социално-икономически или екологични въздействия. | | | | |
| **Вариант 3: Приемане на Закон за маслодайната роза** | При реализирането на този вариант на действие ще бъде приет Закон за маслодайната роза. Предлаганите разпоредби няма да доведат до преки разходи за приспособяване на преработвателните предприятия на маслодайна роза към новите изисквания. Със законопроекта се създава за първи път регулаторен режим, за продуктите от маслодайна роза които се произвеждат извън географският район продукта със защитено географско наименование Българско розово масло (Bulgarsko rozovo maslo). Тъй като след 1999 г. до сега, е преустановена и не се извършва регистрация на обектите в които се преработва цвят от маслодайна роза, в проекта на закон са предвидени разпоредби, които да хармонизират и систематизират изискванията съгласно Закона за устройство на територията в процедурите по регистрация на обекти. Процедурата по ЗУТ се изнася в проекта на хоризонтален закон и се изважда от отделните секторни вертикални закони. Предвижда регистрация на всички обекти, които до този момента не са били регистрирани поради липсата на правна рамка за извършването на регистрацията. Създава се национален публичен регистър, който обединява принципа на функциониране на съществуващите такива. За целите на контрола в проектозакона се предвижда унифициране и регистриране всички производители и преработватели на маслодайна роза, обекти за преработка и маслодайна роза. Проследяват се и получените произведените количества на продуктите от маслодайна роза за осигуряването на пълна прозрачност, проследимост и предвидимост по цялата производствена и преработвателна верига. Приемането на закона за маслодайната роза няма да доведе до допълнителни разходи по бюджета на органите, провеждащи държавната политика и контрола в сектора на производството и преработването на маслодайна роза. Оптимизира се работата на действащите към момента контролни органи, като това е предпоставка да се повиши ефективността на контрола и да се постигнат по-добри резултати с по-малко разходи. | | | | |
| **Описание и обхват на основните разходи**  Приемането на закона няма да доведе до допълнителни разходи по бюджета на органите, провеждащи държавната политика при производството и преработката на цвят от маслодайна роза, тъй като не налага създаването на нови структури. Въвеждат се само допълнителни правомощия на съществуващи структури, и се оптимизира работата на действащите към момента контролни структури. Това е предпоставка да се повиши ефективността на контрола, т.е. да се постигнат по-добри резултати със същите разходи. Предвижда се обединяване на съществуващите регистри в публичен регистър на производители и преработватели на маслодайна роза бизнес оператори, като това ще се осъществява в рамките на разполагаемия финансов и човешки ресурс.  *(Опишете накратко най-важните парични и непарични изрази на разходите.  Опишете разходите за всички основни групи.)* | | | | | |
| Сравнение на вариантите въз основа на посочените изчисления и данни Сравняването на представените варианти показва, че при запазване на настоящата ситуация и евентуалното частично актуализиране на нормативната уредба, още веднъж Вариант 1 „Без действие“ и Вариант 2 „Актуализиране на нормативна уредба“ не могат да бъдат подкрепени.  При Вариант 3 „Приемане на проект на Закон за маслодайната роза“ще са налице съществени ползи за всички заинтересовани страни – публични институции, земеделските стопани и другите заинтересовани субекти. Ще се създаде систематизирана уредба при производството и преработката на розов цвят, която да уреди по-ефективна правна рамка от правила за отглеждане, изкупуване и преработка, на маслодайната роза в Република България. Очаква се намаляване на административната тежест спрямо заинтересованите лица доколкото се оптимизират различните процедури за работа на администрацията, легализира се работата на розоварните, като не се въвеждат „нови“ изисквания към тяхната дейност, създава се възможност за изкупуване на розов цвят без намесата на изкупвачи или посредници, създава се и национален публичен регистър на розопроизводителите и розопреработвателите в България. Осигурява се прилагането на единна, национална правна рамка за производството и преработката на маслодайна роза като един непрекъснат процес при който да се гарантира безопасността и качество на продуктите от маслодайна роза, които е знакови за България. Общият административен товар за една година за заинтересованите лица поддържане на национален публичен регистър е 78 025,04 лв. изчислени на базата на:   1. Брой часове, необходими за извършването на дейността: 8 часа 2. Средна работна заплата на човека, който трябва да извърши дейността:1 384 лв.; 3. Брой на фирмите, които трябва да извършат дейността: 1 198 лв. 4. Брой пъти на година, които бизнесът трябва да извърши дейността: 1 път  Обобщение на резултатите от проведените предварителни консултации уредба Проектът на Закон за маслодайната роза е изготвен в рамките на междуведомствена работна група, създадена Заповед № РД 09-508 от 29.05.2018 г. на министъра на земеделието, храните и горите, като обсъждането на законопроекта продължи до края на месец август 2018 г. В състава на междуведомствената работна група са включени, представители на Министерството на земеделието и храните, Министерство на здравеопазването, Министерство на икономиката и административни структури от системата на Министерството, Българска агенция по безопасност на храните, Изпълнителна агенция по сортоизпитване, апробация и семеконтрол, представители на редица браншови организации в областта на производството и преработването на маслодайната роза - Сдружение "Асоциация на розопроизводителите в България", Националния съюз на производителите на етерично-маслени култури в България, Национален клонов съюз на производителите на етеричномаслени, маслодайни и енергийни култури, Българска асоциация биопродукти, Българска национална асоциация етерични масла, парфюмерия и козметика (БНАЕМПК), Българска национална асоциация етерични масла, Сдружение „Обединение – Средногорие на производителите в България“ и др., които активно участваха в заседанията на работната група със становища и предложения по проекта. Настоящият проект на Закон за маслодайната роза предстои да бъде съгласуван в съответствие със Закона за нормативните актове в редакцията след влизане в сила на измененията от май 2016 г., още и с другите министерства и ведомства за да бъде в съответствие с разпоредбите на чл. 32 от Устройствения правилник на Министерския съвет и на неговата администрация. По отношение разпоредбите за финансирането на контрол е взето предвид чл. 2 от Закона за публичните финанси, съгласно който с друг закон не може да се създава уредба на материята, предмет на Закона за публичните финанси, която да се отклонява от принципите и правилата, определени в закона за публичните финанси, които гласят че всички средства, необходими за обезпечаване на дейностите по официален контрол на хранителната верига, възложени на съответните бюджетни организации, следва да бъдат планирани и разчетени по техните бюджети. Определянето на целевия характер на бюджетните приходи противоречи на основен принцип, заложен в чл. 17, ал. 1 от Закона за публичните финанси - постъпленията не са целеви и служат за покриване на плащанията. В проектозакона се предвижда унифициране регистрирането на обекти и елементите на производствената и преработвателната верига за маслодайната роза от органите на контрол, когато се касае за изисквания по Закона за устройство на територията и Закона за храните. Инициативата е на министерството на земеделието, храните и горите като компетентен орган от една страна и на бизнеса от друга с оглед облекчаване и унифициране на процедурата за регистрация и намаляване на нерегламентираното производство на продукти от маслодайна роза. По инициатива на експертите от министерството на земеделието храните и горите и браншово представените неправителствени организации детайлно се обсъдиха регулаторните режими заложени в проекта на закон за маслодайната роза. Също така беше уточнено, че органите за контрол трябва да участват в оценката на съответствието само в част „технологична" от инвестиционните проекти. По същество разпоредбата гласи, че органите на контрола по производствената и преработвателната верига на маслодайна роза в страната ще се включват в състава на експертните съвети по устройство на територията, ще съгласуват при необходимост устройствени планове и ще участват в оценката на съответствието на инвестиционните проекти, когато тя се извършва с приемане от експертен съвет на одобряващата администрация или по искане на физически или юридически лица. Те ще могат да дават становища по готовността на строежите за въвеждането им в експлоатация или да участват в състава на държавните приемателни комисии за обекти, които се осъществяват по реда на ЗУТ.  Предлаганата разпоредба няма да доведе до преки разходи за приспособяване на предприятията към новите изисквания, тъй като няма да засегне съществуващите обекти за преработка на маслодайна роза и производство на продукти от маслодайна роза. Въвеждането на разпоредбата ще засегне създаването на нови обекти за преработка на цвят от маслодайна роза и производство на продуктите получени от нея.  Като ефективна превантивна мярка за спазването на закона от всички членове на работната група се прие предложението на бизнеса и браншовите неправителствени организации за:   1. Към Министъра на земеделието, храните и горите да се създаде консултативен съвет за маслодайната роза, където да се решават ключови проблеми свързани с отглеждането и преработката на маслодайна роза; 2. В проекта на закон за маслодайната роза да бъде разписана разпоредба за правата и задълженията на браншовите неправителствени организации с дейност в розопроизводство и розопреработването на цвят от маслодайна роза; 3. Включване на бялата маслодайна роза Rosa alba в обхвата на проекта на закона; 4. Въвеждане на договори за изкупуване на розов цвят сключен между розопроизводителите и розопреработвателите, 5. Изкупуването на цвят от маслодайна роза да се извършва директно в розоварната или в пункт на преработвателя; 6. Със заповед на кмета на населеното място да се определят и разрешават пунктовете за изкупуване на розов цвят; 7. Да се определи завишен размер на глобите и имуществените санкции; 8. Въвеждане на забрана за бране и изкупуване на розов цвят извън определеният в заповедта на кмета на общината часови период и др.   Въвежданите режими на практика ще засегнат целия спектър от бизнес-оператори, занимаващи се с производство, преработка на маслодайна роза в България в случай на установени нарушения, като изискванията са действащи и към днешна дата.  Проектът на Закон за маслодайната роза предстои да бъде публикуван на портала за обществени консултации на Министерския съвет [www.strategy.bg](http://www.strategy.bg). Проектът на Закон за маслодайната роза беше представен и на среща в гр. Казанлък, организиран от МЗХГ, във връзка със законодателни промени в областта на производството и преработването на маслодайната роза в България. Във срещата участваха представители на компетентните ведомства, контролни органи, представители на браншови организации, научната общност и медиите, на който представителите на браншови организации изразиха позиция си в подкрепа на обединението на добрата съвместна работа за борба със „сивия сектор“ и активното им участие с повече правомощия и функции. От страна на компетентният орган е уточнено, че завишените санкции отговарят на възможните негативни последствия от извършените нарушения, защото всяка опасност за компрометиране качеството на продуктите от маслодайна роза на пазара на ЕС или при износ за трети държави, създадена дори от един бизнес-оператор може да предизвика забрана за достъп до съответния пазар на всички български бизнес-оператори.  Следва да се отчете фактът, че в секторите на производство и преработка на маслодайна роза се характеризират с голям финансов поток и заетите в него бизнес оператори генерират финансов ресурс, който също заема съществена част от икономическото развитие на страната. Измененията на нормативните актове и изготвянето на нови такива се извършват от междуведомствени работни групи, в които са включени и всички заинтересовани страни от бизнеса. Напълно се спазват широко застъпените принципи на законодателство за прозрачност и широка представителност на заинтересованите страни при изготвянето на проект на нормативен акт. Основни въпроси В началния етап на извършване на настоящата предварителна цялостна оценка на въздействието, след определяне на заинтересованите страни беше изготвен Консултационният документ „*Въпросник във връзка с необходимостта от създаването на проект на закон за маслодайната роза*“, с включено описание на предложенията, които ще бъдат развити в проекта на Закон за маслодайната роза, включващо детайлно изложение на проблемите, целите поставени пред закона и очакваните резултати от реализирането им. Консултационният документ беше изпратен до браншовите организации, земеделските стопани, малките и средните предприятия т.н. въпросник за извършване на „МСП-тест“ (т. 2 от приложените файлове) и др. Беше предоставена възможност на широк кръг от лица да изразят своето становище по предлаганите промени.   Приети предложения и обосновка за неприетите становища и предложения на заинтересованите страни В предоставения срок за предложения и становища по консултационния документ „*Въпросник във връзка с необходимостта от създаването на закон за маслодайната роза“,* бяха направени коментари и предложения, като се приеха следните предложения на бизнеса и браншовите неправителствени организации както следва:   1. Към Министъра на земеделието, храните и горите да се създаде консултативен съвет за маслодайната роза, където да се решат ключови проблеми свързани с отглеждането и преработката на маслодайна роза (Българска национална асоциация етерични масла, парфюмерия и козметика (БНАЕМПК); 2. В проекта на закон за маслодайната роза да бъде разписана разпоредба за правата и задълженията на браншовите неправителствени организации с дейност в розопроизводство и розопреработването на цвят от маслодайна роза (*предложение от Българска асоциация биопродукти, Българска национална асоциация етерични масла, парфюмерия и козметика (БНАЕМПК) и Българска национална асоциация етерични масла*); 3. Включване на бялата маслодайна роза Rosa alba в обхвата на проекта на закона (*предложение на: Сдружение "Асоциация на розопроизводителите в България", Национален съюз на производителите на етерично-маслени култури в България и Сдружение „Обединение – Средногорие на розопроизводителите в България“)* 4. Въвеждане на договори за изкупуване на розов цвят сключен между розопроизводителите и розопреработвателите (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК)*; 5. Изкупуването на цвят от маслодайна роза да се извършва директно в розоварната или в пункт на преработвателя (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК)*; 6. Със заповед на кмета на населеното място да се определят и разрешават пунктовете за изкупуване на розов цвят (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК)*; 7. Въвеждане на забрана за бране и изкупуване на розов цвят извън определеният в заповедта на кмета на общината часови период и др. (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК);* 8. Да се определи завишен размер на глобите и имуществените санкции (*предложение от Българска асоциация биопродукти и Българска национална асоциация етерични масла, парфюмерия и козметика (БНАЕМПК)*;   Структурата на бъдещия нормативен акт е въпрос на правна техника и същата ще бъде съобразена с изискванията на Закона за нормативните актове и Указ № 883 за прилагане на Закона за нормативните актове. По отношение на направените бележки и коментари по конкретни процедури, същите ще бъдат разгледани по време на обществената консултация по реда на чл. 26, ал. 3 и 4 от Закона за нормативните актове. Във връзка с постъпилите коментари е изготвена справка с мотиви, приложена към настоящата цялостна предварителна оценка на въздействието. Препоръчителен вариант и обосновка към него Въз основа на анализа на възможните варианти за действие за постигане на заложените цели и сравнението на техните потенциални въздействия като най-ефективен в постигането на заложените цели е определен Вариант 3 „Приемане на проект на Закон за маслодайната роза“. Този вариант е единственият, който в еднаква степен ще допринесе за решаването на всеки от идентифицираните проблеми и в най-висока степен ще постигне всяка от поставените цели. На база на отговорите от т. нар. МСП-тест, може да се приеме, че промените при осъществяване на Вариант 3, са приемливи за повечето МСП. По своята същност в проекта на законът се създава хоризонтална рамка, с което се систематизира нормативната уредба на управлението и контрола в производството и преработването на маслодайна роза. Приемането на закона няма да доведе до допълнителни разходи по бюджета на ведомствата, провеждащи държавната политика и/или контрола, тъй като не налага създаването на нови структури, нито въвежда нови правомощия или задължения, но оптимизира работата и функциите на структурите на действащите към момента. Предложеният законопроект няма да доведе до преки разходи за приспособяване на предприятията към новите изисквания. В резултат от приемането на проектозакона няма да има икономически, социални и екологични негативни въздействия. С влизането в сила на закона се очаква да се улесни по-нататъшното адаптиране на българското законодателство свързано с производството и преработването на маслодайна роза, следвайки примера на ЕС за създаване на единна правна рамка.  **Варианти за потенциални въздействия върху МСП**  Въз основа на анализа на възможните варианти за действие за постигане на заложените цели и сравнението на техните потенциални въздействия като най-ефективен в постигането на заложените цели е определен Вариант 3 „Приемане на проект на Закон за маслодайната роза“. Този вариант е единственият, който в еднаква степен ще допринесе за решаването на всеки от идентифицираните проблеми и в най-висока степен ще постигне всяка от поставените цели. На база на отговорите от т. нар. МСП-тест, може да се приеме, че промените при осъществяване на Вариант 3, са приемливи за значителна част на МСП.  **Разпределение на анкетираните стопанства по производствено направление**    От проучването е установено, че 81.9% от анкетираните считат, че е необходимо да се включи в обхвата на проект на Закон за маслодайната роза отглеждането на казанлъшката маслодайна роза - *Rosa damascena trigintipetalla* (*Rosa damascena var. kazanlika*). От анкетираните 67 стопанства, 49 % подкрепят идеята в обхвата на Закон за маслодайната роза, да се включи и отглеждането на бялата маслодайна роза от вида Rosa alba, като възможност за предоставяне по богато разнообразие от розово масло като: розово масло само от бяла маслодайна роза, розово масло от Rosa damascena или розово масло смес от двете маслодайни рози, което е и традиционното розово масло т.н. „визитна картичка на България“ през годините.  При обобщение на резултатите от отговорилите 66 стопанства 53 % подкрепят идеята в Закона за маслодайната роза да се предоставя възможност за производство на розово масло от бяла маслодайна роза Rosa alba.  Силна подкрепа 90 % от анкетираните подкрепят идеята да се създаде и поддържа национален публичен регистър на розопроизводителите и розопреработвателите на маслодайна роза в България, а 83% е отчетен от страна на МСП по отношение на идеята изкупуването на цвят от маслодайна роза, да бъде само от регистрирани розопроизводители, които отглеждат маслодайна роза и които ще бъдат включени в националния публичен регистър.  Според 79% от анкетираните е подкрепят в проекта на Закон за маслодайната роза да се включи разпоредба, регламентираща достъп до научното обслужване за розопроизводителите, осъществявано от Института по розата и етерично маслените култури в гр. Казанлък.  Включването на разпоредба в проекта на закон за маслодайната роза да се контролира розовото масло, което се получава извън географския район на производство на продукта със защитеното географско указание [Българско розово масло (Bulgarsko rozovo maslo) е подкрепена от 82% от анкетираните, като само 13 % от тях не подкрепят идеята, а 5% не могат да преценят.  На следващо място, 78% от анкетираните смятат, че трябва при изкупуването на цвят от маслодайна роза да се издава финансов документ от розоварната или на пункта на преработвателя за предаденият и изкупеният розов цвят. Със същият процент от анкетираните отговарят, подкрепят разписването на разпоредба за задължителна регистрация, на всеки който отглежда маслодайна роза в страната.  На въпроса трябва ли да бъде удостоверяван произхода на набраният цвят от маслодайна роза и произхода на розовото масло, конкрет розов и абсолю розово получени при преработката на маслодайната роза, 76% са отговорили утвърдително, докато само 9% не подкрепят предложението.  При обобщаването на резултатите от респондентите се установява, че 61 % одобряват в бъдеще да бъде направено райониране на площите върху които да се отглежда маслодайна роза, докато 24 % не подкрепят въвеждането на райониране на площите върху които може да се отглежда маслодайна роза и 15 % от анкетираните стопанства са отговорили че не могат да преценят.  Също така 66 % от респондентите считат, че е необходимо в Закона за маслодайната роза, да бъде записана разпоредба, с която да не се допуска изкупуване на розов цвят от прекупвачи или посредници и регистрираните розопроизводители и розоварните.  Голяма подкрепа със 75 % е подкрепено и предложението в проекта на Закон за маслодайната роза, да бъде записана разпоредба, с която изкупуването на розовия цвят да бъде директно в розоварната или в пункт на преработвателя, за да се ограничи дейността на изкупвачите и посредниците, а 19 % от запитаните не подкрепят това предложение.  Със 73 % е подкрепено предложението да се извършва контрол на продуктите от маслодайна роза - абсолю розово и конкрет розов получени при преработката на маслодайна роза, и само с приблизителен процент 76 % е подкрепено предложението че е целесъобразно да се извършва контрол на качеството на продуктите - розово масло, конкрет розов и абсолю розово получени при преработката на маслодайна роза. | | | | | |
| **Предложението надхвърля ли минималните изисквания на Европейския съюз?** | | Не е приложимо, тъй като тази материя не урежда минимални изисквания на Европейския съюз | | | |
| **Има ли промяна в административната тежест?** **Създават ли се нови регулаторни режими и регистри? Засягат ли се съществуващи регулаторни режими и регистри?** | | Да има промяна в административната тежест. Създава се нов облекчен регулаторен режим и се създава публичен регистър за премахване на различията в регулаторната уредба, създаваща административни тежести на бизнеса, включително и регистрационните режими на един и същи производител пред различни компетентни органи, и се унифицира контрола поради липсата изобщо на каквото и да било контрол и/или регулации в производството и преработката на маслодайна роза до сега. | | | |
| **Какво е разпределението на годишните разходи според категорията на предприятията?** | | | *Микро-  (в лв.)*  *Без промяна* | *Малки*  *(в лв.)*  *Без промяна* | *Средни*  *(в лв.)*  *Без промяна* |
| **Има ли предприятия, които са освободени от спазване на новите правила, въведени с предложението?** | | | Няма, предприятия, които да са освободени от спазване на новите правила, въведени с предложението.  *(Моля посочете)* | | |
| **Описание и обхват на основните ползи**   1. Ще се намали административната тежест за бизнеса като се обединят съществуващите регистри в един публичен регистър; 2. Ще се избегне заобикалянето на разпоредбите, които затрудняват контрола при проследяването на всички елементи от процеса на производство и преработката на маслодайна роза; 3. Ще се въведе публичен електронен регистър на производители и преработватели на маслодайна роза; 4. Ще се премахнат различията в регулаторната уредба, създаваща административни тежести на бизнеса, включително и регистрационните режими на един и същи производител пред различни компетентни органи; 5. Ще се улесни установяването на практики целящи да компрометират качеството на произведените продукти от маслодайна роза от България; 6. Ще се определят подходящи и възпиращи по размер санкции за лицата, извършващи нарушения, свързани с отделните елементи на процеса на производство, преработка и търговия; 7. Ще се създаде единен механизъм за формиране на политиката по производството и преработването с участието на представители на всички заинтересовани страни; 8. Ще се гарантира защитата, взаимното доверие и интересите на производители, преработватели и ползватели на продуктите от маслодайна роза; 9. Ще се създаде обща рамка за производството и преработката на цвят от маслодайна роза, чрез която ясно да се посочат всички нейни елементи както поотделно, така и в тяхната цялост и взаимообвързаност; 10. Ще се разграничат ясно компетенциите и функциите на отделните органи, провеждащи политиките в сектора и контрола на процесите, както и взаимодействието и координацията между тях;   Във вариант „Приемане на проект на Закон за маслодайната роза“ са налични всички предпоставки за постигане на основната, заложена в проекта цел - прилагането на единна, национална правна рамка за производството и преработката на маслодайна роза като един непрекъснат процес при който да се гарантира необходимото качество на знакови за Р България продукти.  (*Опишете накратко най-важните парични и непарични изрази на ползите. Опишете ползите за всички основни групи.)* | | | | | |
| **Ключови рискове** Не са идентифицирани специфични рискове  *(Има ли рискове от реализиране на предложението? Може ли да бъде изразен количествено, колко и какви юридически и физически лица ще бъдат засегнати и как?)* | | | | | |

|  |  |  |
| --- | --- | --- |
| **3. ПРОВЕДЕНИ КОНСУЛТАЦИИ** | | |
| **Консултации**  Проектът на Закон за маслодайната роза е изготвен от работна група, създадена със Заповед № РД 09-508 от 29.05.2018 г. на министъра на земеделието, храните и горите. Въпросник за структуриране на проект на Закона за маслодайната роза, беше изготвен от министерството на земеделието, храните и горите и изпратен до браншово представените организации на производители и преработватели на маслодайна роза в страната. След обобщение на получените отговори по въпросника и постъпилите предложения, беше изготвен законопроект за маслодайната роза.  Обсъждането на проекта продължи до 31 юли 2018 г. В състава на работна група са включени, както представители на Министерството на земеделието, храните и горите (МЗХГ) и административни структури от системата на МЗХГ, имащи отношение към производството и преработката на маслодайна роза и научното обслужване в производството и преработването на маслодайна роза, така и от страна на браншовите организации:   * Национален клонов съюз на производителите на етеричномаслени, маслодайни и енергийни култури; * Българска асоциация биопродукти; * Българска национална асоциация етерични масла, парфюмерия и козметика (БНАЕМПК); * Българска национална асоциация етерични масла; * Сдружение „Обединение – Средногорие на розопроизводителите в България“ * Други   Проектът на Закон за маслодайната роза е представен на среща с участието на представители на компетентните органи, местната власт, представители на браншови организации, научната общност и медиите в гр. Казанлък на 10 юли 2018 г. Представители на браншови организации са изразили позиция в подкрепа на създаването на единна регулация, изсветляване на сектора посредством единна регистрация и централизиран контрол.  Предлаганите разпоредби не засягат функционирането на вътрешния пазар на ЕС, поради което проектът на закон не е нотифициран към ЕК.  *(Посочете основните заинтересовани страни извън държавната администрация, с които са проведени консултации. Направете кратък анализ на броя и характера на отговорите, получени от консултацията.)* | | |
| **4. ПРИВЕЖДАНЕ В ДЕЙСТВИЕ И ИЗПЪЛНЕНИЕ** | | |
| От коя дата предложението ще започне да действа? | | В деня на обнародването на закона в Държавен вестник. |
| **Коя институция/организация ще отговаря за осъществяване на предложението и за контрола?**  **Публични институции – централни и териториални**  Министерство на земеделието, храните и горите (МЗХГ)  Изпълнителна агенция по сортоизпитване, апробация и семеконтрол (ИАСАС)  Българска агенция по безопасност на храните (БАБХ)  Областни дирекции по безопасност на храните (ОДБХ)  Областни дирекции „Земеделие“ (ОДЗ)  Институт по розата и етерично маслените култури в гр. Казанлък (ИРЕМК)  Регионалните здравни инспекции (РЗИ)  Агенция „Митници“ (АМ)  Областни управители и областни администрации  Кметове и общински администрации  Не се предвиждат допълнителни разходи по бюджета на органите, провеждащи държавната политика при производството и преработката на цвят от маслодайна роза, тъй като не налага създаването на нови структури. Оптимизира се работата на съществуващите и на действащи към момента контролни структури. Повишава се ефективността на контрола като се постигнат по-добри резултати със същите разходи. Предвижда се обединяване на съществуващите регистри в публичен регистър на производители и преработватели на маслодайна роза бизнес оператори, като това ще се осъществява в рамките на разполагаемия финансов и човешки ресурс.  (*Опишете отговорната институция за осъществяването на предложението. Предложението предвижда ли разходи за дадена институция или организация?)* | | |
| **Подпис на директора на дирекцията, отговорна за изработването на проекта на нормативния акт:**  **АНТОН ВЕЛИЧКОВ**  *Директор на дирекция „Растениевъдство и биологично производство“, при МЗХГ* | **Дата:** | |